ગુજરાત વિધાનસભાની ચૂંટણીના પરિણામો જાહેર થયા પછી આજે કમલમ ખાતે ભાજપની પાર્લામેન્ટરી બોર્ડની બેઠકમાં મુખ્યમંત્રી અને અન્ય મંત્રીઓના નામ પર છેલ્લી મહોર લગાવી હતી. આ બેઠકમાં ધારાસભ્ય દળના નેતા તરીકે વિજય રૂપાણી ચૂંટવામાં આવ્યા હતા. આ માટે દિલ્હીથી નાણાં પ્રધાન અરુણ જેટલી અને સરોજ પાંડે અમદાવાદ આવી પહોંચ્યા હતા. કમલમ ખાતે ભાજપના વરિષ્ઠ નેતાઓની હાજરીમાં ગુજરાતની આવનારા 5 વર્ષો માટે કોને સત્તા આપવામાં આવશે તે વાત સ્પષ્ટતા કરવામાં આવી હતી. ભાજપના નેતા અરુણ જેટલી, ભૂપેન્દ્ર યાદવ, જીતુ વાઘાણીની હાજરીમાં આ નિર્ણયને જાહેર કરવામાં આવ્યો હતો. આમ ફરી પાંચ વર્ષ માટે વિજય રૂપાણી અને નીતિનભાઇ પટેલના હાથમાં ગુજરાતની સત્તા ભાજપે સોંપી હતી.